Նաեւ ըսեմ, որ ի բացակայութիւն համահամայնքային ղեկավար մարմինի մը, Հայ Դատի յանձնախումբը, որ մեզի գործընկեր է, կը փորձէ Արցախի, Ջաւախքի, Հայաստանի, սուրիահայութեան եւ Հայոց Ցեղասպանութեան ճանաչման ի նպաստ ամերիկեան քաղաքական միջավայրէն ներս համայն հայութեան ներուժով աշխատիլ: Ուրեմն, արդէն քաղաքական իմաստով, Հայ Դատը մենք կը տեսնենք ոչ միայն իբրեւ Դաշնակցութեան գործընկեր, այլ իբրեւ ամերիկահայութեան քաղաքական կամքը արտայայտող միաւոր: